НОВИНИ
Сдружение Местна инициативна група „Перущица – Родопи“ търси да назначи Изпълнителен директор на постоянен трудов договор.
Описание на изискванията към изпълнителния директор:
Отговаря за прилагането на Стратегията за Водено от общностите местно развитие на МИГ „Перущица – Родопи“  и организира изпълнението на решенията на Общото събрание и Управителния съвет във връзка с оперативното управление на Сдружението и административното ръководство на наетия персонал. Работата на изпълнителния директор е регламентирана в чл. 42 от Устава на Сдружението. Председателят на Управителния съвет при необходимост делегира свои правомощия и възлага допълнителни задачи. Правомощията на изпълнителния директор се определят в устава на МИГ и в трудовия му договор. 
Изпълнителният директор се избира и назначава от УС и не може да е член на МИГ.

Кандидатите трябва да отговарят на следните изисквания:
· Завършено висше образование, най-малко степен „магистър“; 
· Трудов и/или осигурителен стаж най-малко 5 години; 
· Управленски опит най-малко 5 години, опит в реализиране на проект, програма или стратегия със стойност над 100 хиляди лева, финансирани от ЕС или от други международни донори и наличие на опит в изпълнението наблюдението, контрола или отчитането на проекти по ПРСР/Програми, финансирани от други европейски фондове над 5 години.

Необходими документи:
-  Мотивационно писмо;
-  Автобиография – европейски формат;
-  Копие от трудова и/или служебна, и/или осигурителна книжка, копия на трудови или граждански договори;
-  Копие от диплома за завършено висше образование;
-  Документи, доказващи опита в реализирането на проекти и опита в изпълнението на подхода ЛИДЕР.
Документи ще се приемат до 17,00 часа на 10.07.2026г. в офиса на Сдружението на адрес: с.Брестовица, пл.“Съединение“ №1 или на имейл адреса на Сдружението – trakijskorodopskata.yaka@abv.bg
С одобрените кандидати ще се проведе събеседване на 17.07.2026г. година от 13,00 ч. в офиса на Сдружението на адрес: с.Брестовица, пл.“Съединение“ №1.
Допълнителна информация може да получите на интернет адреса на МИГ Хисаря и на имейл адреса на Сдружението – trakijskorodopskata.yaka@abv.bg
